नहर में डूबी बालिका की 15 किमी दूर मिली लाश
शौच करने गई थी बालिका, पैर फिसलने से हुई थी मौत
भास्कर संवाददाता | दतिया/ इंदरगढ़
शुक्रवार शाम शौच करने गई बालिका जूली (14) पुत्री दशरथ सिंह परिवार निवासी आनंदपुर की लाश मंगलवार सुबह घटना स्थल से लगभग 15 किमी दूर भगुवापुरा थाना क्षेत्र के ग्राम धौर्रा में नहर में उतराती मिली। इंदरगढ़ पुलिस ने शव को निगरानी में लेकर पीएम के लिए भेजा और परिजन के समक्ष पंचनामा तैयार कर मर्ग कायम कर लिया।
जानकारी के अनुसार ग्राम आनंदपुर निवासी जूली अपनी सहेली रागिनी के साथ मुख्य नहर के पास शौच के लिए गई थी। तभी नहर में पानी लेते वक्त उसका पैर फिसल गया और वह नहर में बह गई थी। सहेली रागिनी ने गांव में परिजन को सूचना दी। लगातार पांच दिन खोजबीन होने पर मंगलवार को बालिका की लाश घटना स्थल आनंदपुर से 15 किमी दूर ग्राम धौर्रा स्थित नहर में पानी में ऊपर उतराती मिली। जूली के पिता दशरथ सिंह की सूचना पर थाना प्रभारी धवल सिंह चौहान पुलिस बल के साथ मौके पर पहुंची और पंचनामा तैयार कर शव का पीएम कराया और परिजन को सौंप दिया। जूली मूलत: ग्राम पीपरी कलां की निवासी है और वर्तमान में ग्राम आनंदपुर में अपने मामा कोकसिंह परिहार के यहां रहकर पढ़ाई कर रही थी। इंदरगढ़ पुलिस ने इस घटना को संदिग्ध मानते हुए मर्ग कायम कर जांच पड़ताल शुरू कर दी है।
मिलेगी आर्थिक सहायता
बालिका का शव मिलने के बाद इंदरगढ़ तहसीलदार अशोक अवस्थी मौके पर पहुंचे और बालिका की मौत पर सहायता राशि का प्रकरण तैयार किया। तहसीलदार के अनुसार मृतक बालिका के परिजन को आरसीसी 6-4 के तहत तत्काल एक लाख रुपए राशि उपलब्ध कराई जा रही है। उन्होंने ग्रामीणों से अपील की कि नहर में पानी का बहाव ज्यादा है इसलिए नहाना, कपड़े धोना खतरनाक साबित हो सकता है।
ग्राम आनंदपुर में बालिका का शव मिलने के बाद जांच करती पुलिस।
bho_Deva hin_Deva bho_Deva hin_Deva hin_Deva hin_Deva hin_Deva hin_Deva